CELEX: 22018D0529
Language: da
Date: 2016-10-28 00:00:00
Title: Det Blandede EØS-Udvalgs afgørelse nr. 208/2016 af 28. oktober 2016 om ændring af bilag II (Tekniske forskrifter, standarder, prøvning og certificering) til EØS-aftalen [2018/529]

5.4.2018   
               
               
                  DA
               
               
                  Den Europæiske Unions Tidende
               
               
                  L 89/10
               
            DET BLANDEDE EØS-UDVALGS AFGØRELSE
      Nr. 208/2016
      af 28. oktober 2016
      om ændring af bilag II (Tekniske forskrifter, standarder, prøvning og certificering) til EØS-aftalen [2018/529]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Kommissionens delegerede forordning (EU) 2016/127 af 25. september 2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om modermælkserstatninger og tilskudsblandinger og for så vidt angår oplysning om spædbørns- og småbørnsernæring (1) skal indarbejdes i EØS-aftalen.
               
            
                  (2)
               
               
                  Kommissionens forordning (EU) 2016/479 af 1. april 2016 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af steviolglycosider (E 960) som sødestof i visse energireducerede drikkevarer eller drikkevarer uden tilsat sukker (2) skal indarbejdes i EØS-aftalen.
               
            
                  (3)
               
               
                  Ved forordning (EU) 2016/127 ophæves med virkning fra den 22. februar 2020 Kommissionens direktiv 2006/141/EF (3), der er indarbejdet i EØS-aftalen, og som derfor skal udgå af EØS-aftalen med virkning fra den 22. februar 2020.
               
            
                  (4)
               
               
                  Denne afgørelse vedrører fødevarelovgivning. Lovgivning om fødevarer finder ikke anvendelse på Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter også gælder for Liechtenstein, jf. indledningen til kapitel XII i bilag II til EØS-aftalen. Denne afgørelse finder derfor ikke anvendelse på Liechtenstein.
               
            
                  (5)
               
               
                  Bilag II til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      I kapitel XII i bilag II til EØS-aftalen foretages følgende ændringer:
      
                  1)
               
               
                  Følgende punkt indsættes efter punkt 77a (Kommissionens delegerede forordning (EU) 2016/128):
                  
                              »77b.
                           
                           
                              
                                 32016 R 0127: Kommissionens delegerede forordning (EU) 2016/127 af 25. september 2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om modermælkserstatninger og tilskudsblandinger og for så vidt angår oplysning om spædbørns- og småbørnsernæring (EUT L 25 af 2.2.2016, s. 1).
                              Forordningens bestemmelser gælder i forbindelse med EØS-aftalen med følgende tilpasninger:
                              
                                          a)
                                       
                                       
                                          Følgende tilføjes i del A i bilag VI:
                                          
                                                      —
                                                   
                                                   
                                                      på islandsk: »Ungbarnablanda« og »Stoðblanda«
                                                   
                                                
                                                      —
                                                   
                                                   
                                                      på norsk: »Morsmelkerstatning« og »Tilskuddsblanding«.
                                                   
                                                
                                    
                                          b)
                                       
                                       
                                          Følgende tilføjes i del B i bilag VI:
                                          
                                                      —
                                                   
                                                   
                                                      på islandsk: »Ungbarnamjólk« og »Mjólkurstoðblanda«
                                                   
                                                
                                                      —
                                                   
                                                   
                                                      på norsk: »Morsmelkerstatning basert på melk« og »Tilskuddsblanding basert på melk«.«
                                                   
                                                
                                    
                        
            
                  2)
               
               
                  Følgende led tilføjes i punkt 54zzzzr (Europa-Parlamentets og Rådets forordning (EF) nr. 1333/2008):
                  
                              »—
                           
                           
                              
                                 32016 R 0479: Kommissionens forordning (EU) 2016/479 af 1. april 2016 (EUT L 87 af 2.4.2016, s. 1).«
                           
                        
            
                  3)
               
               
                  Teksten til punkt 54zzzv (Kommissionens direktiv 2006/141/EF) udgår med virkning fra den 22. februar 2020.
               
            Artikel 2
      Den islandske og den norske udgave af delegeret forordning (EU) 2016/127 og forordning (EU) 2016/479, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 29. oktober 2016, forudsat at alle meddelelser er indgivet, jf. aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 28. oktober 2016.
         
            
               På Det Blandede EØS-Udvalgs vegne
            
            Bergdís ELLERTSDÓTTIR
            
               Formand
            
         
      
      
         (1)  EUT L 25 af 2.2.2016, s. 1.
      
         (2)  EUT L 87 af 2.4.2016, s. 1.
      
         (3)  EUT L 401 af 30.12.2006, s. 1.
      
         (*1)  Ingen forfatningsmæssige krav angivet.